Ερατώ Αλακιοζίδου

Η Ερατώ Αλακιοζίδου (γενν. 20 Μαΐου 1971, Θεσσαλονίκη) είναι Ελληνίδα πιανίστα. Ανήκει στη γενιά των καλλιτεχνών που ασχολούνται ενεργά με το σύγχρονο ρεπερτόριο, ενώ παράλληλα ασχολείται ενεργά (από το 2000) με την ανάδειξη έργων Ελλήνων συνθετών του 20ου & 21ου αιώνα.  

Διακεκριμένοι Έλληνες και ξένοι συνθέτες έχουν αφιερώσει έργα τους προς τιμή της, τα οποία ή ίδια παρουσίασε σε πρώτες εκτελέσεις (πάνω από 100), ενώ το ρεπερτόριό της περιλαμβάνει μια μεγάλη γκάμα έργων κλασικής και σύγχρονης μουσικής.

Τα πρώτα χρόνια 
Η Ερατώ Αλακιοζίδου γεννήθηκε στις 20 Μαΐου 1971 στη Θεσσαλονίκη και ξεκίνησε την ενασχόλησή της με τη μουσική σε ηλικία 6 ετών.Έλκει την καταγωγή της από τη Μικρά Ασία. 

Με σπουδές στην Ελλάδα, στο Βέλγιο, τη Γερμανία και την Ελβετία μαθήτευσε δίπλα σε μεγάλους δασκάλους και παιδαγωγούς μεταξύ άλλων με την Ελένη Παπάζογλου (Κρατικό Ωδείο Θεσσαλονίκης-Δίπλωμα πιάνου με Άριστα παμψηφεί to 1990), L. Boyadjieva (Conservatoire de Villepinte Παρίσι, με Diplome Superieur d’Execution, την ανώτερη διάκριση και Α΄ Bραβείο -2002),Ε. Ξεναρίου, Γ. Θυμή, Ε. Λουκίδου, Ζ. Κωσταβέλη,S. Barova, S. Dimitrova, Alfredo Speranza, Lazar Berman, Margaret Newmann, Carla Cuidici, Julia & Constantin Ganevi. Με υποτροφία του Μακεδονικού Ωδείου σπούδασε Ανώτερα Θεωρητικά (πτυχία Αρμονίας(1997), Αντίστιξης(1999) & Φούγκας(2001). 

Οι επιρροές της, μουσικές και τεχνικές προέρχονται από πολλές πιανιστικές σχολές, κυρίως των δασκάλων με τους οποίους δούλεψε ως προς την σολιστική ερμηνεία και τη μουσική προσέγγιση κλασικού και σύγχρονου ρεπερτορίου : Νίκος Αστρινίδης (μαθητής του Dinu Lipatti), Julia και Constantin Ganev (μαθητές του Heinrich Neuhaus), Roberto Szidon (μαθητής  της Ilona Kabos, Claudio Arrau & Arthur Rubinstein).

Καλλιτεχνική Δραστηριότητα στην Ελλάδα και στο εξωτερικό 
Διατηρεί μια πολυπεπίδεδη δραστηριότητα σε διάφορους τομείς της σύγχρονης  δημιουργίας. Ασχολείται ενεργά με ερμηνείες σύγχρονων έργων, με την διερεύνηση θεματικών ενοτήτων ως προς το ρεπερτόριο, εκπαιδευτικά προγράμματα, έρευνα, παιδαγωγικά πρότζεκτ, εκδόσεις, αρθρογραφία, καλλιτεχνικές διοργανώσεις και παραγωγές ενώ το ενδιαφέρον της τα τελευταία χρόνια εστιάζεται στο ρεπερτόριο μουσικής δωματίου  συνθετών της Ρώσικης Πρωτοπορίας αλλά και άλλων σημαντικών Ευρωπαϊκών σχολών και νέων συνθετών. 

Η καλλιτεχνική της δραστηριότητα περιλαμβάνει συναυλίες στην Ελλάδα και στο εξωτερικό (Ιταλία, Πορτογαλία, Ισπανία, Ολλανδία, Γερμανία, Γιουγκοσλαβία, Ελβετία, Βέλγιο, Τουρκία, Βουλγαρία, Γαλλία, Αγγλία, Πολωνία κ. α) τόσο με ατομικά ρεσιτάλ όσο και με σύνολα μουσικής δωματίου και ορχήστρες, αποσπώντας πάντα εξαιρετικές κριτικές. Έχει εμφανιστεί σε σημαντικές αίθουσες συναυλιών και φεστιβάλ: Musica Polonica Nova,Metropolitan Music Festival, Hands on Piano , Camino de Genere, Goldsmiths University- Center of Russian Music, Izmir University Festival-International Music Days, Klasik Keyfler Festival, Verona Conservatorio, Festival“Ι Concerti del Chiosto¨,Conservatorio di Venezia, Fontation Pierre Gianada, Guarnerius Hall, Piannisimo Festival, Μέγαρο Μουσικής Αθηνών & Θεσσαλονίκης, Ιόνιο Πανεπιστήμιο, «Δημήτρια», Φεστιβάλ «Γιάννη Α. Παπαϊωάννου», Sani Festival, Φεστιβάλ «Μουσικές του Κόσμου», «Ελευθέρια», Φεστιβάλ Σύμης, Θέατρο Ανατολικής τάφρου, Μουσείο Μπενάκη, Αίθουσα Τελετών Α.Π.Θ., Τελλόγλειο, Πανεπιστήμιο Μακεδονίας, Αρχαιολογικό & Βυζαντινό Μουσείο Θεσσαλονίκης κ.α.

Έχει συμπράξει  με τη Συμφωνική Ορχήστρα «Nae Leonard» Galati της Ρουμανίας υπό την διεύθυνση του Liviu Buiuc,με την Ορχήστρα των Χρωμάτων υπό την διεύθυνση του Μίλτου Λογιάδη, με την Κρατική Ορχήστρα Θεσσαλονίκης υπό την διεύθυνση του Δημήτρη Μποτίνη, με το ενόργανο σύνολο idée fixe υπό την διεύθυνση του Θόδωρου Αντωνίου, Αλέξανδρου Μυράτ και  Δημήτρη Δημόπουλου, με το κουαρτέτο εγχόρδων Lutoslawski .Έχει ηχογραφήσει για την Ελληνική, Βουλγαρική και Γερμανική Ραδιοτηλεόραση και έχει δώσει συνεντεύξεις στον ελληνικό και ξένο τύπο.

Συνεργασίες 
Στο ενεργητικό της έχει συνεργασίες με εκλεκτούς Έλληνες και ξένους συνθέτες και σολίστ όπως : Dmitri Smirnov,Elena Firsova, Gyia Kancheli, Ellenie Lillios, Ellen Jewett, Lutoslawsky Quartet, Sarah Carvahlo,Benet Casablancas,Marcin Markovich,Krystof Karpeta, Riccardo Vaglini, Alessandro Gazzato,Δημήτρη Λεοντζάκο, Βασίλη Παπαβασιλείου, Ιουλίτα Ηλιοπούλου, Μερόπη Κολλάρου, Λητώ Θώμου, Σπύρο Σακκά  κ. α 

Έχει συνεργαστεί με πολλούς Έλληνες συνθέτες (πάνω από 60)  και έχει ερμηνεύσει έργα  τους, όπως: Θόδωρο Αντωνίου,Νίκο Αστρινίδη, Δημήτρη Θέμελη, Γιώργο Κουρουπό, Ντίνο Κωσταντινίδη, Νίκο Κυπουργό, Τάσο Ροσόπουλο, Ιωσήφ Παπαδάτο, Γιώργο Κουμεντάκη, Στάθη Γυφτάκη, , Βασίλη Κίτσο, Αναστάση Φιλιπακόπουλο, Γιώργο Κυριακάκη, Καλλιόπη Τσουπάκη, Ασπασία Νασοπούλου, Κώστα Τσούγκρα, Κώστα Σιέμπη, Σάββα Τσιλιγκιρίδη, Μιχάλη Λαπιδάκη, Λίνα Τόνια, Χρήστο Σαμαρά, Μιχάλη Βεκιάρη, Δημήτρη Μαραμή, Δημήτρη Σκύλλα, Μηνά Μπορμπουδάκη,William Antoniou,Ευαγγελία Κατέλη, Μαρία Γεωργιάδου, Βασιλική Φιλιππαίου, Αλέξανδρο Ιωάννου, Νικήτα Ντέμο, Μαρία Γούβαλη, Λεόντιο Χατζηλεοντιάδη  κ. α, καθώς και με την Ένωση Ελλήνων Μουσουργών.

Εκπαιδευτική Δραστηριότητα 
Από το 2002 έως το 2018 διατέλεσε Καλλιτεχνική  Διευθύντρια του Δημοτικού Ωδείου Θέρμης(ΝΠΙΔ), δημιουργώντας ένα πρότυπο εκπαιδευτικό και καλλιτεχνικό φορέα με διεθνή εμβέλεια, νέα σύνολα και ορχήστρες, υψηλού επιπέδου καλλιτεχνικό προγραμματισμό, εξωστρεφείς καλλιτεχνικές και κοινωνικές δράσεις, καινοτόμα εκπαιδευτικά προγράμματα, καθώς και ανάπτυξης δικτύου πανελλήνιας και διεθνούς εμβέλειας (Δίκτυο Καλλιτεχνικών Διευθυντών Δημοτικών Ωδείων). 

Υπήρξε ιδρύτρια και Καλλιτεχνική Διευθύντρια του Διεθνούς Φεστιβάλ Σύγχρονης Μουσικής και Διεθνούς Διαγωνισμού Σύνθεσης «Συνθέρμια» από το 2004-2012. Κατά τη διάρκεια της θητείας της ως καλλιτεχνικής διευθύντριας (2008), βραβεύτηκε από την η Ένωση Ελλήνων Κριτικών Θεάτρου και Μουσικής για την επιτυχή διοργάνωση του φεστιβάλ «Συνθέρμια» και τη γενικότερη καλλιτεχνική της δραστηριότητα με την «τιμητική διάκριση» πολιτισμικού οργανισμού που δραστηριοποιείται στην περιφέρεια. 

Από το 2012-2017 διετέλεσε καλλιτεχνική Διευθύντρια, διοργανώτρια  και ιδρύτρια της Διεθνούς Θερινής Μουσικής Ακαδημίας, της Μουσικής Ακαδημίας Synthermia plus, έχοντας σαν  στόχο την υπέρβαση της συνήθους πρακτικής  της απλής εξοικείωσης με το ρεπερτόριο, αλλά και τις σύγχρονες τεχνικές εκτέλεσης των οργάνων, θεωρώντας πως η γνώση αυτών αποτελεί μόλις την αρχή της αναζήτησης και όχι την επιβεβαίωση μιας εξειδίκευσης στην κλασική & τη σύγχρονη μουσική.

Το 2013 συμμετείχε στην ίδρυση της αστικής μη κερδοσκοπικής εταιρίας beArtive, στοχεύοντας στη διοργάνωση συναυλιών και πολυεπίπεδων εκδηλώσεων, που συνδυάζουν το λόγο, τη μουσική, την κίνηση και την εικαστική έκφραση. Παράλληλα, η ανάπτυξη, ο εκσυγχρονισμός και η αναβάθμιση του εκπαιδευτικού και καλλιτεχνικού επιπέδου στην Ελλάδα και η ανάδειξη του έργου - ιδίως των νέων - καλλιτεχνών και εκπαιδευτικών στον χώρο της μουσικής, αλλά και η επιδίωξη της στενότερης σχέσης συνεργασίας μεταξύ τους αποτελεί άμεσο στόχο της. 

Το 2017 ίδρυσε το Διεθνές Φεστιβάλ «International Workshop Music Festival MUSIC DIARIES» εισάγοντας μεταξύ άλλων την ενότητα του artistic research.

Προσκαλείται τακτικά σε σημαντικά διεθνή φεστιβάλ, Ακαδημίες και Πανεπιστήμια για συναυλίες, διαλέξεις και master courses(Frosinone, Conservatorio di Musica “Licinio Refice”,Conservatorio di Monopoli Nino Rota,Conservatorio di Musica - Benedetto Marcello,Yasar University,Departamento de Comunicação e Arte - Universidade de Aveiro, Ιόνιο Πανεπιστήμιο) ενώ συχνά συμμετέχει και σε επιτροπές διεθνών η πανελλήνιων διαγωνισμών.

Έχει συμμετάσχει σε διεθνή συνέδρια και μουσικές εκθέσεις(Rotterdam,Zagreb,Tbilisi,Gothenburg,Glasgow,Corfu,Cannes,Palermo,St.Petersburg,Valencia,Warsaw,Strasbourg,

Brno,κ.α).

Εκδόσεις 
Σε συνεργασία με τον Γερμανό πιανίστα Thomas Wellen έχει επιμεληθεί τις σονάτες για πιάνο του J. Haydn, οι οποίες κυκλοφορούν από τις εκδόσεις Μusic Melody Maker. Έχει αρθρογραφήσει για το καλλιτεχνικό περιοδικό «Αυλαία», δημιουργώντας τη στήλη «Μουσικοί και Μουσική», ενώ από το 2008 υπήρξε δημιουργός και διευθύντρια του έντυπου και διαδικτυακού περιοδικού «Con Fuoco» που εκδιδόταν από τον Σύλλογο Καθηγητών του Δ.Ω.Θ.  

 2016   Opening More Employment Gates for Arts and Music Yasar University Press 
 2005   Συλλεκτική έκδοση πρακτικών ΣΥΝΘΕΡΜΙΑ 2005(απομαγνητοφώνηση και επιμέλεια) Αριθμός Διεθνούς Βιβλιογραφίας 
 Επιμέλεια εκδόσεων για τις σονάτες για πιάνο του J.Haydn σε  συνεργασία με τον Γερμανό πιανίστα Thomas Wellen -2 τόμοι- Κυκλοφορία -εκδόσεις Μelody Music Makers)

Μουσικά Σύνολα 
Ιδρυτικό μέλος του ενόργανου συνόλου σύγχρονης μουσικής (από το 2004)idee Fixe ensemble, του οποίου έχει την καλλιτεχνική επιμέλεια – με διεθνείς συμπράξεις, παραγωγές, διευρυμένο ρεπερτόριο και διεθνή παρουσία.

Από το 2000- 2010 υπήρξε ιδρυτικό μέλος και Καλλιτεχνική Διευθύντρια του κουαρτέτου Tangos a Cuatro με έντονη καλλιτεχνική δραστηριότητα και δύο δισκογραφικές παραγωγές, δίνοντας έμφαση στο ρεπερτόριο του tango αλλά της σύγχρονης μουσικής δημιουργίας.

Βραβεία και διακρίσεις 
 2019 | Ένωση Ελλήνων Κριτικών Θεάτρου και Μουσικής- Υποψήφια για βραβείο δισκογραφίας ελληνικού ενδιαφέροντος του 2017
 2018 | Gramophone Music Magazine| Editor’s Choice for the recording Light Over Darkness
 2017| Υποψήφια Δισκογραφία ( α κύκλος ψηφοφορίας) Grammy - Light Over Darkness
 2011| Ένωση Ελλήνων Κριτικών Θεάτρου και Μουσικής- Υποψήφια για βραβείο δισκογραφίας ελληνικού ενδιαφέροντος  για το cd 90th birthday anniversary-NikosAstrinidis-Subways productions(SM101)
 2008| Ένωση Ελλήνων Κριτικών Θεάτρου και Μουσικής –Τιμητική Διάκριση για το Φεστιβάλ Σύγχρονης Μουσικής «Συνθέρμια» & για την καλλιτεχνική δράση.
 2002 |Α΄ βραβείο από το Conservatoire de Villepinte στο Παρίσι

Εργασία 
Διετέλεσε μέλος του Δ.Σ του Συλλόγου Αποφοίτων Ωδείων Θεσσαλονίκης, του Συλλόγου Καθηγητών Κ.Ω.Θ .Είναι συνεργάτης της Ιταλικής AMS.

Ζει στη Θεσσαλονίκη. Διδάσκει από το 1991 ενώ από το 2000 εργάζεται στο Κρατικό Ωδείο Θεσσαλονίκης όπου διατελεί και χρέη υπεύθυνης τμήματος πιανιστικής συνοδείας και International Relations Coordinator (IRC) καθώς και στο Ωδείο Αθηνών.

Από το 2020 αναλαμβάνει την Καλλιτεχνική Διεύθυνση του Δημοτικού Ωδείου Πυλαίας-Χορτιάτη 

Έχει ηχογραφήσει για την Protasis Productions, Subways Music, Ankh Productions και από το 2017 ηχογραφεί για την Odradek Records.

Δισκογραφία 
2022| Silent Landscapes- Piano Miniatures from contemporary composers from Portugal, Spain, Italy and Greece - DaVinci records

2017| In blue and white- Greek Composers Solo piano Works 21rst century- Odradek Records (one of the best recordings in 2017 / nomination 2019 from the Greek Union of Greek Reviewers for Theatre and Music)

2017| Light Over Darkness – Lutoslawsky Quartet- Odradek Records Works of A. Schnittke & G. Kancheli (editor’s choice Grammophone January 2018)

2010| “90th birthday anniversary-Nikos Astrinidis” Subways music (2010-SM101) (one of the best recordings in 2010 / nomination from the Greek Union of Greek Reviewers for Theatre and Music)

2007|“Somebody is talking to tango”  ankh productions (2007-c 2202-2) works of Astor Piazzolla based on poems of J.L. Borges

2003| “Tangos a Cuatro”  Protasis Productions (2003-PR 1058-2) works of Astor Piazzolla

2002 | “Echosynkyria” recordings in rare CD-R of numbered copies by the Photography museum of Thessaloniki -Works of Greek Composers(live recording)

2001 | “Echosynkyria” recordings in rare CD-R of numbered copies by the Photography museum of Thessaloniki -Works of Greek Composers(live recording)

Πηγές 
 Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001

Εξωτερικοί σύνδεσμοι 
 Προσωπική ιστοσελίδα

Παραπομπές

Έλληνες μουσικοί
Έλληνες πιανίστες
Καθηγητές του Ωδείου Αθηνών